open-index/open-wikipedia-markdown huggingface dataset:
குண்டாத்ரி

**குண்டாத்ரி** (*Kundadri*) என்பது தென்னிந்திய மாநிலமான் கர்நாடகாவின் சிமோகா மாவட்டத்தில் அமைந்துள்ள மேற்குத் தொடர்ச்சி மலையில் அடர்ந்த காடுகளைக் கொண்ட ஒரு மலையாகும். (உயரம் - கடல் மட்டத்திலிருந்து 826 மீட்டர்). இது உடுப்பி நகரத்திலிருந்து 70 கி.மீ. தொலைவில் உள்ளது. தீர்த்தங்கரருக்கு அர்ப்பணிக்கப்பட்ட 17ஆம் நூற்றாண்டின் சைனக் கோவிலுக்காக அறியப்பட்ட இந்த மலை, முந்தைய நூற்றாண்டுகளில் ஆச்சார்யர் குந்தகுந்தருக்கு அடைக்கலம் கொடுத்ததாக அறியப்படுகிறது. 23வது தீர்த்தங்கரரான பார்சுவநாதர் இந்த கோவிலின் முக்கிய தெய்வமாக வணங்கப்படுகிறார். இந்த கோவிலின் ஒரு பக்கத்தில் உள்ள பாறையால் உருவாக்கப்பட்ட இரண்டு சிறிய குளங்கள் முந்தைய முனிவர்களுக்கு நீரைக் கொடுத்தன. கர்நாடக அரசு, மும்பையைச் சேர்ந்த ஒரு தொண்டுள்ளம் கொண்டவருடன் கைகோர்த்து  மலையின் உச்சிக்கு செல்ல சாலை ஒன்றை அமைத்துள்ளது.

## வரலாறு
இரண்டாயிரம் ஆண்டுகளுக்கு முன்பு, குந்தகுந்தர் ஆச்சார்யர் என்ற சமண முனிவர் இங்கு தங்கி, இந்த சமண புனித இடத்தை உருவாக்கினார். சமண முனிவர்களின் கற்சிலைகளைக் கொண்டு கோயில் கட்டப்பட்டுள்ளது. அந்த இடம் ஒதுக்குப்புறமாக இருப்பதால், மறைந்திருக்கும் புதையலை கண்டுபிடிப்பதற்காக கல் சிலைகளை சேதப்படுத்தும் முயற்சிகள் நடந்தன.

## போக்குவரத்து
குண்டாத்ரி சுமார் 80 கி.மீ. தொலைவில் உள்ளது. மாவட்டத் தலைமையகமான சிமோகாவிலிருந்தும், தீர்த்தஅள்ளி நகரத்திலிருந்தும் சுமார் 20 கி.மீ. தொலைவில் அமைந்துள்ளது. சிமோகாவிலிருந்து, தேசிய நெடுஞ்சாலை எண்-13 (தீர்த்தஅள்ளி சாலை) வழியாக தீர்த்தஅள்ளிக்கு செல்ல வேண்டும். உடுப்பியிலிருந்து தீர்த்தஅள்ளிக்கு ஏராளமான பேருந்துகள் உள்ளன. உடுப்பி தொடர் வண்டி நிலையத்திலிருந்து தீர்த்தஅள்ளி 86 கி.மீ. தொலைவில் உள்ளது. அருகிலுள்ள தொடர் வண்டி நிலையம் சிமோகாவில் உள்ளது. அருகிலுள்ள விமான நிலையம் மங்களூர் சர்வதேச விமான நிலையம் ஆகும் .

## புகைப்படங்கள்

படிமம்:Sculpture_in_Kundadri_Jain_Temple4.JPG|சைனக் கோயிலில் அமைந்துள்ள சிற்பம்
படிமம்:Kundadri_Jain_Temple_Inside_View.JPG|சைனக் கோயிலின் உட்புறம்
படிமம்:Sculpture_in_Kundadri_Jain_Temple3.JPG|சைனக் கோயிலில் அமைந்துள்ள சிற்பம்
படிமம்:Kundadri_Jain_Temple_Wide_View_with_Lake.JPG|கோயிலின் ஒரு பரந்த பார்வை
படிமம்:Kundadri_Jain_Temple_Flowers.JPG|சைனக் கோவில்
படிமம்:Kundadri_Jain_Temple_Sunset_View.JPG|மலையில் சூரியன் மறையும் காட்சி
படிமம்:Sculpture in Kundadri Jain Temple1.JPG|சைனக் கோவில்
படிமம்:Sculpture in Kundadri Jain Temple.JPG|சைனக் கோவில்


## சான்றுகள்

பகுப்பு:கர்நாடகத்தில் உள்ள மலைகள்
பகுப்பு:Coordinates on Wikidata
பகுப்பு:மேற்குத் தொடர்ச்சி மலைத்தொடரிலுள்ள மலைகள்
பகுப்பு:இந்திய மலைத்தொடர்கள்
தி நியூஸ் மினிட்

***தி நியூஸ் மினிட் (ஆங்கில மொழி : The News Minute)*** என்பது கர்நாடகாவின் பெங்களூரை தலைமையகமாக கொண்ட ஒரு இந்திய இணைய செய்தி தளமாகும். இது தன்யா ராஜேந்திரன், சித்ரா சுப்ரமணியம் மற்றும் விக்னேஷ் வேலூர் ஆகியோரால் 2014 இல் நிறுவப்பட்டது. கர்நாடகா தவிர, தெலுங்கானா, ஆந்திரா, தமிழ்நாடு மற்றும் கேரளா ஆகிய மாநிலங்களிலும் பணியகங்களைக் கொண்டுள்ளது.

## வரலாறு
2015 டிசம்பரில்  *[[மின்ட்]]* நிறுவனத்தின் சாதனா சதுர்வேதுலாவுடனான நேர்காணலில் நிறுவனர் விக்னேஷ் வேலூர் அவர்கள், தி நியூஸ் மினிட் தற்போது 12 பேரை பணியமர்த்தியுள்ளது என்று குறிப்பிட்டுள்ளார். ராகவ் பாலின் நிறுவனத்திடம் இருந்து ஒரு வெளியிடப்படாத தொகையை நிதியுதவியாக *தி நியூஸ் மினிட் பெற்றுள்ளது.* 2019இல் மேலும் ஒரு வெளியிடப்படாத தொகையை பெற்றது. நிருபர்கள் மற்றும் ஆசிரியர்களை பணியமர்த்தவும், நிறுவனத்தை விரிவுபடுத்தவும் அந்த நிதியைப் பயன்படுத்த திட்டமிடப்பட்டுள்ளது. "நாங்கள் வெளியிடும் உள்ளடக்கத்தில் பார்வையாளர்களை அதிக ஈடுபாட்டுடன் வைத்திருக்க, பயனர் இடைமுகத்தை *(UI) செழுமைப்படுத்துவதை  தி நியூஸ் மினிட்* நோக்கமாகக் கொண்டுள்ளது" என்று விக்னேஷ் கூறினார்.

## குறிப்பிடத்தக்கவர்கள்

* சித்ரா சுப்ரமணியம்  *[[தி இந்து|தி இந்து நாளிதழின்]]* முன்னாள் ஆசிரியர் , போஃபர்ஸ் ஊழல் தொடர்பான விசாரணைகளுக்காக அறியப்பட்டவர்.  அவர்ரிபப்ளிக்தொலைக்காட்சியின்  எடிட்டோரியல் ஆலோசகராகவும் உள்ளார்.

பகுப்பு:பெங்களூரில் ஊடகங்கள்
பகுப்பு:இந்திய செய்தி நிறுவனங்கள்
பகுப்பு:செய்தி நிறுவனங்கள்
பகுப்பு:தென்னிந்திய செய்தி நிறுவங்கள்
அசோகரின் மீரட் தூண்

பேரரசர் அசோகர் தனது ஆட்சிக் காலத்தில், கிமு 3-ஆம் நூற்றாண்டில், தற்கால உத்திரப் பிரதேச மாநிலத்தில் உள்ள மீரட் நகரத்தில் நிறுவிய பிராமி எழுத்துக் கல்வெட்டுக் குறிப்புகளுடன் கூடிய 10 மீட்டர் உயரம் கொண்ட தூண் ஆகும். இத்தூண் மணற்கல்லால் நிறுவப்பட்டது. தில்லி சுல்தான் *பெரேஸ் ஷா துக்ளக்* ஆட்சியின் போது (1351 – 1388) இத்தூபியை, மீரட்டிலிருந்து எடுத்துச் சென்று தில்லியில் நிறுவினார். பரூக்சியார் ஆட்சிக் காலத்தில் (1713–19) இத்தூபி 5 துண்டுகளாக உடைந்தது. 1887-இல் இந்தியத் தொல்லியல் ஆய்வகம் உடைந்த தூணின் ஐந்து துண்டுகளை ஒன்று சேர்த்து நிறுவினர்.

## படக்காட்சியகம்

File:Asokan brahmi pillar edict.jpg| மீரட்  தூபியின் உடைந்த துண்டு
File:Delhi-Meerut pillar inscription.jpg|தில்லி-மீரட் தூபியின் கல்வெட்டுக் குறிப்புகள்  
File:Ashoka pillar delhi4.png|கல்வெட்டின் பிரதி

## இதனையும் காண்க

* அசோகர் கல்வெட்டுக்களின் பட்டியல்
* அசோகரின் பெரிய தூண் கல்வெட்டுக்கள்
* அசோகரின் சிறு தூண் கல்வெட்டுகள்
* அசோகரின் பெரும் பாறைக் கல்வெட்டுக்கள்
* அசோகரின் சிறு பாறைக் கல்வெட்டுக்கள்

## மேற்கோள்கள்

அசோகரின் கல்வெட்டுக்கள்
பகுப்பு:இந்தியக் கல்வெட்டுகள்
பகுப்பு:இந்திய வரலாறு
குரிசில்

**குரிசில்** அல்லது **கோழிமீன்** (*Acanthurus triostegus*) என்பது பேர்சிஃபார்மீசு வரிசையின், முள்வால் வகையி குடும்பத்தைச் சேர்ந்த ஒரு சிறிய முள்வால் வகையி மீன் ஆகும்.  இது பொதுவாக 17 செ.மீ (7 அங்குலம்) நீளம் கொண்டது, ஆனால் சில மீன்கள்  27 செ.மீ. நீளம்வரை எட்டும். அரேபிய தீபகற்பத்தைச் சுற்றியுள்ள கடல்களைத் தவிர, இந்தோ-பசிபிக் பகுதிகளிலும், ஹவாய் தீவுகளிலும் பசிபிக் பகுதியிலும், கிழக்கு பசிபிக் பகுதியில் கலிபோர்னியா வளைகுடாவிலும், ரெவில்லாகிகெடோ தீவுகள், கிளிப்பர்டன் தீவு உட்பட பனாமா வரையிலும் இவை பரவலாக காணப்படுகின்றன. கோகோசு தீவுகள் மற்றும் கலாபகசுத் தீவுகள் மத்தியதரைக் கடல் மற்றும் அட்ரியாடிக் கடல் முழுவதும் காணபடுகின்றன. சில அறிக்கைகள் சூயஸ் கால்வாய் வழியாக இவை நுழைய வாய்ப்புள்ளது என்கின்றன.

## விளக்கம்
குரிசில் மீனானது மஞ்சள் நிற உடலில் வரிக்குதிரை போன்று அடர்த்தியான கருப்பு கோடுகள் கொண்டதாக உள்ளது. இது தட்டையான நீள்வட்ட வடிவ மீனாகும். இதன் அதிகபட்ச நீளம் சுமார்  ஆகும். இதன் தலை சிறியது, கூர்மையான முகவாய் மற்றும் அடர்த்தியான உதடுகளுடன் கொண்ட வாயைக் கொண்டது. இதன் உடலில் ஆறு கருப்பு கோடுகளைக் கொண்டுள்ளது. அதன் மூலம்  ஒன்பது கொடுகள் கொண்ட வரிக்குதிரை டேங்கிலிருந்து (*Acanthurus polyzona* ) இது வேறுபடுகிறது.  முதல் கருப்பு பட்டை சாய்ந்து கண் வழியாக செல்கிறது. வால் பகுதி மீது இரண்டு கருப்பு புள்ளிகள் உள்ளன, மேலும் வால் பகுதியில் ஒரு சோடி  கூர்மையான,  உள்ளிழுக்கும் தன்மை கொண்ட  முட்கள் உள்ளன. இந்த முட்களை இவை  தங்களின் தற்காப்புக்கு பயன்படுத்துகின்றன.

## பரவலும், வாழ்விடமும்
*குரிசில்* மீனாது வெப்பமண்டல இந்தோ-பசிபிக் பகுதியில் காணப்படுகிறது. இது வாழும் எல்லையானது கிழக்கு ஆப்பிரிக்க கடற்கரை மற்றும் மடகாஸ்கரில் இருந்து தென்மேற்கு ஜப்பான், ஆஸ்திரேலியா மற்றும் மத்திய அமெரிக்கா வரை பரவியுள்ளது, இதில் பல பசிபிக் தீவுக் குழுக்கள் அடங்கும். இவை கடற்காயல்கள், விரிகுடாக்கள், முகத்துவாரங்களில் கடினமான அடிப்பகுதிகளில் காணப்படுகின்றன. இதன் குஞ்சுகள் ஆழம் குறைந்த கடல் பகுதிகளிலும்,  பெரிய மீன்கள் சுமார்  ஆழப்பகுதிகளிலும் காணப்படுகின்றது.

## குறிப்புகள்

## வெளி இணைப்புகள்
* 
* 

பகுப்பு:மீன்கள்
கூகுள் கோட் ஜாம்

**கூகுள் கோட் ஜாம்** (*Google Code Jam*) என்பது ஒரு பன்னாட்டு நிரலாக்கப் போட்டியாகும். இது கூகுள் நிறுவனத்தால் வழங்கவும் நிர்வகிக்கவும் படுகிறது.  இந்த போட்டி 2003 இல் தொடங்கப்பட்டது.  போட்டியானது ஒரு குறிப்பிட்ட நேரத்தில் தீர்க்கப்பட வேண்டிய படிமுறைக் கேள்விகளின் தொகுப்பைக் கொண்டுள்ளது. போட்டியாளர்கள் தங்கள் தீர்வுகளைப் பெற எந்த நிரலாக்க மொழியையும், நிரலாக்கத்  தளத்தையும்   பயன்படுத்தலாம். 2003 முதல் 2007 வரை, கூகுள் கோட் ஜாம் டாப்கோடரின் இயங்குதளத்தில் நடத்தப்பட்டது . 2008 ஆம் ஆண்டு முதல் போட்டிக்காக தங்களின் சொந்த பிரத்யேக உள்கட்டமைப்பை கூகுள் பயன்படுத்துகிறது .

2015 மற்றும் 2018 க்கு இடையில்,  விநியோகிக்கப்பட்ட படி முறைகளை  மையமாகக் கொண்டு, கூகிள்  'டிஸ்ட்ரிபூடட் கோட் ஜாம்'ஐ நடத்தியது.   இந்த போட்டி அதற்கான தனியான தகுதி மற்றும் இறுதிச் சுற்றுகளுடன் நடத்தப்பட்டது. $10,000 முதல் பரிசாக வழங்கப்பட்டது. ஆனால் கோட் ஜாமின் 2வது சுற்றுக்கு (3000 பேர் வரை) தகுதி பெற்றவர்களுக்கு மட்டுமே இந்த வாய்ப்பு வழங்கப்பட்டது.

பல கூகுள் கோட் ஜாம் போட்டி கேள்விகள்  கல்வி ஆராய்ச்சிக்கு வழிவகுத்துள்ளன. 

## கடந்த வெற்றியாளர்கள்

### டிஸ்ட்ரிபூடட் கோட் ஜாம்

## நாடு வாரியாக முடிவுகள்

## மேற்கோள்கள்

* https://code.google.com/codejam/contest/7214486/scoreboard 
* https://code.google.com/codejam/contest/2437491/scoreboard?c=2437491 
* 
* 

## வெளி இணைப்புகள்
* Google – Code Jam 
* Code Jam statistics
* Student Competitions – Google Code Jam 2014

பகுப்பு:கூகுள்
பகுப்பு:நிரலாக்கம்
சார்லசு எட்வர்டு ஆடம்சு

**சார்லசு எட்வர்டு ஆடம்சு** (*Charles Edward Adams*) நியூசிலாந்து நாட்டைச் சேர்ந்த ஒரு பல்கலைக்கழக விரிவுரையாளர் ஆவார். 1870 ஆம் ஆண்டு அக்டோபர் மாதம் முதல் நாளான்று எட்வர்டு ஆடம்சு நியூசிலாந்து நாட்டிலுள்ள ஒடாகா பகுதியிலுள்ள இலாரன்சு என்ற சிறுநகரத்தில்  பிறந்தார். நில அளவர், வானியலாளர் மற்றும் நில அதிர்வு நிபுணர் என பன்முகங்களுடன் இயங்கினார். இவரின் தந்தை, சார்லசு வில்லியம் ஆடம்சு 1862 ஆம் ஆண்டில் தாசுமேனியாவிலிருந்து குடிபெயர்ந்தவர் ஆவார். இவரும் நில அளவராகவும் வானியலாளராகவும் செயல்பட்டுள்ளார்.  கேண்டர்பரி பல்கலைக்கழகத்தில் சார்லசு எட்வர்டு ஆடம்சு கல்வி பயின்றார். இங்கு அறிவியல் மற்றும் கட்டடப் பொறியியல் பாடங்களைப் பயின்றார். பின்னர் லிங்கன் பல்கலைக்கழகத்திலும் வெலிங்டன் நகரிலுள்ள விக்டோரியா பல்கலைக்கழகத்திலும் கல்வி கற்பித்தார். அதன் பின்னர் ஓர் அரசாங்க வானியலாளராக பதவியேற்றார். சார்லசு ஆடம்சு 1945 ஆம் ஆண்டு அக்டோபர் மாதம் 31 அன்று வெலிங்டனில் இறந்தார்
## மேற்கோள்கள்

பகுப்பு:1870 பிறப்புகள்
பகுப்பு:1945 இறப்புகள்
பகுப்பு:நியூசிலாந்து அறிவியலாளர்கள்
த. சி. சுவாமிநாத உடையார்

**த. சி. சுவாமிநாத உடையார்** (*T. S. Swaminatha Odayar*)(பிறப்பு 1915 அக்டோபர் 29) என்பவர் இந்திய அரசியல்வாதியும் தமிழ்நாட்டின் முன்னாள் சட்டமன்ற உறுப்பினரும் ஆவார். மன்னார்குடி தேசிய பள்ளியில் கல்வி பயின்ற இவர் மன்னார்குடி நகர்மன்றத் தலைவராக 1956 முதல் 1959 வரை பணியாற்றி உள்ளார். இவர் 1957, 1962 மற்றும் 1967 தேர்தல்களில் மன்னார்குடி சட்டமன்றத் தொகுதியிலிருந்து இந்திய தேசிய காங்கிரசு வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்


பகுப்பு:வாழும் மக்கள்
பகுப்பு:1915 பிறப்புகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
கலகொடாத்தா ஞானசார தேரர்

**கலகொடாத்தா ஞானசார தேரர்** (**Galagoda Aththe Gnanasara** Thero) () சிங்கள பௌத்த தேசியத்தை வலியுறுத்தும்  பொது பல சேனா எனும்  அமைப்பை 2012-ஆம் ஆண்டில் நிறுவயவரும், அதன் பொதுச் செயலரும் ஆவார். மேலும் இவர்  சிங்கள தேரவாத பௌத்த பிக்கு ஆவார்.

தமிழர்களுக்கும் மற்றும் இஸ்லாமியர்களுக்கும் எதிராக தொடர்ந்தும் கருத்து வெளியிட்டு வரும் கலகொடாத்தே ஞானசார தேரர், ஓர் இனவாத செயற்பாட்டாளர் ஆவார்.
இவர் கடந்த  காலங்களில் இனம் சார்ந்த மோதல்கள் மற்றும் பிரச்னைகளில் முன்னின்று செயல்பட்டவர். 2017-ஆம் ஆண்டில் இவர் காவல்துறையினரின் கடமைகளுக்கு இடையூறு விளைவித்த குற்றச்சாட்டின் கீழ் இவர் கைது செய்யப்பட்டு, பின்னர் பிணையில் விடுவிக்கப்பட்டார். நீதிமன்ற அவமதிப்பு வழக்கில் கைது செய்யப்பட்ட இவர், 23 மே 2019 அன்று இலங்கை அதிபரின் மன்னிப்பால் விடுதலை செய்யப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:இலங்கை மக்கள்
பகுப்பு:சிங்களவர்
புகுயாமா பிணைப்பு

**புகுயாமா பிணைப்பு** (*Fukuyama coupling*) என்பது பலேடியம் வினையூக்கியின் முன்னிலையில்  ஒரு தயோயெசுத்தருக்கும் ஒரு கரிமதுத்தநாக ஆலைடுக்கும் இடையில் நடைபெறும் பிணைப்பு வினையைக் குறிக்கும். இவ்வினையில் வினைவிளை பொருளாக ஒரு கீட்டோன் உருவாகிறது. தொக்ரு புகுயாமா மற்றும் அவருடைய குழுவினர் 1998 ஆம் ஆண்டு இவ்வினையைக் கண்டறிந்தனர். வேதியியல் தேர்வு திறன், மிதமான வேதிவினை, குறைவான நச்சு வினைபடுபொருட்கள் போன்றவை இவ்வினையின் சிறப்பம்சங்களாகும்.

:

புகுயாமா பிணைப்பு முறையின் ஒரு நன்மை என்னவென்றால், நட்டைபெறுகின்ற வினையானது கீட்டோன் உருவானவுடன் நின்று விடும். தொடர்ந்து மூன்றாம் நிலை ஆல்ககாலுக்கு செல்லாது. கூடுதலாக, வினையின் நெறிமுறையானது கீட்டோன்கள், அசிட்டேட்டுகள், சல்பைடுகள், அரோமாட்டிக் புரோமைடுகள், குளோரைடுகள் மற்றும் ஆல்டிகைடுகள் போன்ற செயல்பாட்டு குழுக்களுடன் இணக்கமாக உள்ளது.

:

பயோட்டின் தொகுப்பு வினையில் புகுயாமா பிணைப்பு வினை பயன்படுத்தப்பட்டது

:

இந்த வினைக்கு முன்னதாக கருத்துரீதியாக தொடர்புடைய வினையாக புகுயாமா ஒடுக்க வினை கருதப்படுகிறது. 
## மேற்கோள்கள்

பகுப்பு:கரிம-கரிமப் பிணைப்பு உருவாகும் வினைகள்
பகுப்பு:பெயர் வினைகள்
அன்பே சிவம் (தொலைக்காட்சித் தொடர்)

**அன்பே சிவம்** என்பது ஜீ தமிழ் தொலைக்காட்சியில் 18 அக்டோபர் 2021 ஆம் ஆண்டு முதல் 3 சூலை 2022 ஆம் ஆண்டு வரை ஒளிபரப்பான குடும்பம் சார்ந்த தொலைக்காட்சி நாடகத் தொடர் ஆகும். இது ஜீ தொலைக்காட்சி தொடரான மறுமணம் என்ற ஹிந்தி மொழித் தொடரை அடிப்படையாகக் கொண்டு தயாரிக்கப்பட்டது. இந்த தொடரில் கவிதா கவுடா மற்றும் விக்ரம் ஸ்ரீ ஆகியோர் முதன்மைக் கதாபாத்திரத்தில் நடித்துள்ளனர். இத்தொடர் 3 சூலை 2022 அன்று 230 அத்தியாயங்களுடன் நிறைவு பெற்றது.

## கதைச்சுருக்கம்
இந்த தொடரில் திருமணமாகி விவாகரத்து ஆன நல்ல சிவம் என்கிற நேர்மையான வழக்கறிஞரும், திருமணமாகி விவாகரத்து ஆனா இரண்டு பிள்ளைகளின் தாயான அன்பு செல்வி என்பவரும் மீண்டும் திருமண பந்தத்தில் இணையும் போது எதிர்கொள்ளும் பிரச்சனைகளை தாண்டி அவர்களுக்கிடையே உருவாகும் புரிந்துணர்வை மையமாக வைத்து கதை நகர்கின்றது.

## நடிகர்கள்
### முதன்மை கதாபாத்திரம்
* ரக்சா ஹோல்லா (2021–2022) → கவிதா கவுடா (2022) - அன்பு 
* விக்ரம் ஸ்ரீ - நல்ல சிவம்

### துணை கதாபாத்திரங்கள்
* ஸ்ரீகா - இனியா மற்றும் ஓவியா (இரட்டை வேடத்தில்)
* சபிதா ஆனந்த் - லட்சுமி
* கிருத்திகா லட்டு - அரசி
* தீபா ஸ்ரீ - காமக்ஷி
* வருண் உதய் - பாஸ்கர்
* நிஷ்மா செங்கப்பா - மலர்விழி
* வாசுதேவ கிரிஷ் - சரவணன்

## சர்வதேச ஒளிபரப்பு
* இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:இந்தியில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
பகுப்பு:2022 இல் நிறைவடைந்த தமிழ்த் தொலைக்காட்சி நிகழ்ச்சிகள்
இந்து சுயம்சேவாக் சங்கம்

**இந்து சுயம்சேவாக் சங்கம்** (**Hindu Swayamsevak Sangh** சுருக்கமாக:**HSS**) (;  ராஷ்டிரிய சுயம்சேவாக் சங்கத்தின் சகோதர அமைப்புகளில் ஒன்றாகும்.  இந்தியாவிற்கு வெளியே வெளிநாடுகளில் மட்டும் கிளைகளுடன் செயல்படும் இவ்வமைப்பு சங் பரிவார அமைப்புகளில் ஒன்றாகும். இந்த அமைப்பின் 3289 கிளைகள், 156 நாடுகளில் செயல்படுகிறது.

## வரலாறு
14 சனவரி 1940 அன்று கென்யா நாட்டின் தலைநகரம் நைரோபியில் ஜெகதீஷ் சந்திர சாஸ்திரி என்பவரும், அவரது நண்பவர்களும் இணைந்து *பாரதிய சுயம்சேவாக் சங்கம்* என்ற பெயரில் நிறுவினர். பின்னர் கென்யா நாட்டின் பிற நகரங்களிலும் இந்த அமைப்பின் கிளைகள் துவக்கப்பட்டது.பின்னர் 1947-ஆம் ஆண்டில் இதன் பெயர் *இந்து சுயம்சேவாக் சங்கம்* எனப்பெயர் மாற்றம் செய்யப்பட்டது. ஐக்கிய இராச்சியத்தின் பர்மிங்காம் மற்றும்  பிராட்போர்டு நகரங்களில் இந்து சுயம்சேவாக் சகத்தின் கிளை 1966-ஆம் ஆண்டில் துவக்கப்பட்டது.

## மேற்கோள்கள்

## வெளி இணைப்புகள்
* 
* World will flourish when all cultures are respected: Mohan Bhagwat

பகுப்பு:இந்து சமய அமைப்புகள்
பகுப்பு:இந்துத்துவம்
பகுப்பு:இந்து இயக்கங்கள்
பகுப்பு:ராஷ்டிரிய சுயம்சேவாக் சங்கத்தின் துணை அமைப்புகள்
பகுப்பு:ராஷ்டிரிய சுயம்சேவாக் சங்கம்
உருள்வளையம்

வடிவவியலில் **உருள்வளையம்** (*torus*) என்பது முப்பரிமாண வெளியில் ஒரு வட்டத்தைச் சுழற்றுவதால் உருவாகும் சுழற்சி மேற்பரப்பு ஆகும். இச்சுழற்சியின் அச்சானது சுழலும் வட்டத்தின் தளத்திற்கு இணையானதாக (ஒருதள) இருக்கும்.

சுழற்சியின் அச்சானது, 
*சுழல் வட்டத்தைத் தொடவில்லையெனில் உருவாகும் மேற்பரப்பு உருள்வளையமாகவும்
*வட்டத்திற்குத் தொடுகோடாக அமைந்தால் ஓசைக்கொம்பு உருள்வளையம் (horn torus) ஆகவும்,
*வட்டத்தை இருமுறை சந்தித்தால்  கதிர்க்கோல் உருள்வளையம் (spindle torus) ஆகவும்,
*வட்டமையத்தின் வழியே சென்றால்  இருமுறைமூடிய கோளம் (double-covered sphere) ஆகவும் இருக்கும். 

வட்டத்திற்குப் பதில் செவ்வகம், சதுரம் சுழற்றப்படும்போது உருவாகும் சுழற்சி மேற்பரப்பானது சுருள்வளையம் ஆகும்.

அன்றாட வாழ்வில் உருள்வளையத்தை ஒத்த சில பொருட்கள்:
நீச்சல் வளையங்கள், மிதிவண்டியின் உருள் காற்றுக்குழல்கள்; கண்களில் கோள மற்றும் உருளை பாதிப்புக்களுக்கு பயன்படுத்தப்படும் கண்கண்ணாடி வில்லைகள் 

இடவியலில், ஒரு உருள்வளையமானது இரு வட்டங்களின் கார்ட்டீசியன் பெருக்கற்பலனுக்கு ( *S*1&nbsp;×&nbsp;*S*1) இடவியல் உருமாற்றம் உடையது. 

வட்ட வளைகோட்டிற்குப் பதில் வட்டத்தகட்டினை சுழலச்சைப் பற்றிச் சுழற்றினால் உருள்வளையத்திண்மம் கிடைக்கும்.

## படத்தொகுப்பு

File:Standard torus-ring.png|வளைய உருள்வளையம்
File:Standard torus-horn.png|ஓசைக்குழல் உருள்வளையம்
File:Standard torus-spindle.png|கதிர்க்கோல் உருள்வளையம்

## மேற்கோள்கள்

## வெளியிணைப்புகள்

*Creation of a torus at cut-the-knot
*"4D torus" Fly-through cross-sections of a four-dimensional torus
*"Relational Perspective Map"  Visualizing high dimensional data with flat torus
*Polydoes, doughnut-shaped polygons 
*
*

பகுப்பு:வடிவவியல் வடிவங்கள்
சந்திரா டி சில்வா

**சந்திரா ரிச்சர்டு டி சில்வா** (**Chandra Richard de Silva)**  இலங்கை  நாட்டைச் சேர்ந்த ஒரு கல்வியாளர் ஆவார்.  வரலாற்றாசிரியராகவும் எழுத்தாளராகவும் கூட இவர் செயல்பட்டார். ஓல்டு  டொமினியன் பல்கலைக்கழகத்தின் வரலாற்று விரிவுரையாளரான டி சில்வா இலங்கையின் வரலாறு குறித்து பல நூல்களை எழுதியுள்ளார்.

## ஆரம்பகால வாழ்க்கை மற்றும் குடும்பம்
பம்பலப்பிட்டி புனித பீட்டர் கல்லூரியில் தனது இடைநிலைக் கல்வியை முடித்த பிறகு, சந்திரா டி சில்வா இலங்கைப் பல்கலைக்கழகத்தில் கல்வி கற்றார், அங்கிருந்து 1962 ஆம் ஆண்டு  வரலாற்றில் இளங்கலை  பட்டம் பெற்றார்  இலண்டன் பல்கலைக்கழகத்தில் 1968 ஆம் ஆண்டு முனைவர் பட்டம் பெற்றார்.

## தொழில்
1963 ஆம் ஆண்டு டி சில்வா பேராதனையில் உள்ள  சிலோன் பல்கலைக்கழகத்தில் கற்பித்தால் பணியைத் தொடங்கினார். 1978 ஆம் ஆண்டு முதல் 1981 ஆம் ஆண்டு வரை பேராதனை பல்கலைக்கழகத்தின் கலைப் புலத்திற்கு தலைவராகவும் இருந்தார். 1984 ஆம் ஆண்டில் இப் பல்கலைக்கழகத்தில் வரலாற்றுப் பேராசிரியராகப் பணியில் சேர்ந்தார். 1989 மற்றும் 1991 ஆம் ஆண்டுகளுக்கு இடையில் வரலாறு மற்றும் ஆசிய ஆய்வுகள் பாடங்களுக்கான வருகைதரும் பேராசிரியராக பௌதோயின் கல்லூரிக்கு வந்து சென்றார். 1991 மற்றும் 1998 ஆம் ஆண்டுகளுக்கு இடையில் இந்தியானா மாநில பல்கலைக்கழகத்தில் வரலாற்றுத் துறையின் தலைவராக இருந்தார். 1998 ஆம் ஆண்டு பழைய டொமினியன் பல்கலைக்கழகத்தில் வரலாற்றுத் துறையின் தலைவராகச் சேர்ந்தார். 2003  ஆம் ஆண்டு சூன் மாதத்தில் பல்கலைக்கழகத்தின் கலை மற்றும் கடிதங்கள் பிரிவுகளுக்கு தலைவராக நியமிக்கப்பட்டார். தற்போது பல்கலைக்கழகத்தில் ஆசிரிய மற்றும் நிரல் மேம்பாட்டிற்கான துணை நிபுணராக உள்ளார்.

## படைப்புகள்
டி சில்வா பின்வரும் புத்தகங்களை எழுதியுள்ளார்.

* *இலங்கையில் போர்த்துகீசியர்கள்* 1617-1683 (1972, குகை)
* *இலங்கை: ஒரு வரலாறு* (1997, விகாசு)
* *இலங்கை மற்றும் மாலத்தீவுகளுடன் போர்த்துகீசிய சந்திப்புகள்: கண்டுபிடிப்புகளின் காலத்திலிருந்து மொழிபெயர்க்கப்பட்ட நூல்கள்* (2009, ஆசுகேட்டு)

## மேற்கோள்கள்


பகுப்பு:சிங்கள எழுத்தாளர்கள்
பகுப்பு:வாழும் மக்கள்
பகுப்பு:வரலாற்றாசிரியர்கள்
பெண்மையாக்கம்

**பெண்மையாக்கம்** (*Feminization*) என்பது உயிரியல் மற்றும் மருத்துவத்தில் ஓர் ஆணிடம் பெண்ணுக்கு உரித்தான பெண்மைப் பண்பியல்புகள் துணைப் பண்புகளாக வளர்ந்திருத்தலைக் குறிக்கிறது. ஒரு சாதாரண வளர்ச்சி செயல்முறையை பிரதிநிதித்துவப்படுத்தி பாலின வேறுபாட்டிற்கும் இது பங்களிக்கிறது. பெண்மயமாக்கல் சுற்றுச்சூழல் காரணிகளால் தூண்டப்படலாம். இந்த பெண்மையாக்க நிகழ்வு பல விலங்கு இனங்களிலும் காணப்படுகிறது.  திருநங்கை இயக்குநீர் சிகிச்சையைப் பொறுத்தவரை இப்பண்பு செயற்கையாக வேண்டுமென்றே தூண்டப்படுகிறது. 

## நோயியல் பெண்மையாக்கம்
விலங்குகளில், ஓர் ஆணிடத்தில் அல்லது பொருத்தமற்ற வளர்ச்சி வயதில் பெண்மையாக்கம் ஏற்படும் போது அது பெரும்பாலும் மரபணு அல்லது நாளமில்லா சுரப்பித் தொகுதி அமைப்பில் பெறப்பட்ட கோளாறு காரணமாக நிகழ்கிறது. மனிதர்களில், அசாதாரண பெண்மையாக்க நிகழ்வின் பொதுவான வெளிப்பாடுகளில் ஒன்று ஆண்களுக்கு  இயல்புக்கு மாறாக மார்பகங்கள் பெரிதாக வளர்ச்சி அடைவதாகும். ஆண் மார்பக வீக்கம் எனப்படும் இது ஈசுட்ரோசன்கள் போன்ற பெண்மையாக்கும் இயக்குநீர்களின் உயர் சுரப்பின் விளைவாக ஏற்படும் மார்பகங்களின் பொருத்தமற்ற வளர்ச்சியாகும். ஆண்மைப் பண்பாக்க இயக்குநீரான ஆண்ட்ரோசன்கள் குறைபாடு அல்லது இச்சுரப்பில் உள்ள அடைப்பும் பெண்மையாக்கத்திற்கு பங்களிக்கும். சில சமயங்களில், ஆண்மைப்பண்பாக்க ஆண்ட்ரோசன்கள் அதிக அளவு சுரக்கப்பட்டாலும்  ஆண்ட்ரோசன்கள் புற திசுக்களில் உள்ள அரோமடேசு நொதியினால் ஈசுட்ரோசன்களாக மாற்றப்படுகின்றன. இதன் விளைவாக அதிகரித்த உடல் முடி, ஆழமான குரல், அதிகரித்த தசை அளவு போன்ற பண்புகள் மற்றும் பெண்மையாக்கும் விளைவுகள் போன்ற இரண்டு பண்புகளும் உருவாக்கலாம்.

பூச்சி இனங்களில், இப்பெண்மையாக்கம் பரம்பரை மூலம் பெறப்படும் அகக்கூட்டுயிரி இனப்பெருக்க-கையாளுதல் மூலம் ஏற்படலாம். இது அகக்கூட்டுயிரிகளின் பரம்பரையை ஊக்குவிக்கிறது. ஏனெனில் அகக்கூட்டுயிரிகளின் தாய் பூச்சிகளால்  அவற்றின் முட்டைகளுக்கு இப்பண்புகள் அனுப்பப்படுகின்றன.  எனவே, மொத்த எண்ணிக்கையில்  அகக்கூட்டுயிரி பாதிக்கப்பட்ட பெண் பூச்சிகல் அதிகமாக இருந்தால், அடுத்த தலைமுறைக்கு இவ்வகக் கூட்டுயிரிகள் அதிகமாக அனுப்பப்படுகின்றன

## மேற்கோள்கள்

 
பகுப்பு:உட்சுரப்பியல்
சாமனூர்

**சாமனூர்** (*Samanur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண்  643209. இந்த ஊரானது சாமனூர் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், பாலக்கோட்டில் இருந்து 1 கிலோ மீட்டர் தொலைவிலும், மாநிலத் தலைநகரான சென்னையிலிருந்து 300 கிலோமீட்டர் தொலைவில்  உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில்  மொத்த குடியிருப்புகள் 	1124, மொத்த மக்கள் தொகைகள் 4262 ஆகும்.  இதில் 2143 ஆண்களும், 2119 பெண்களும் அடங்குவர். ஊரில் கல்வியறிவு பெற்றவர்கள் விகிதம் 59.4 %  ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்

## ஊரில் உள்ள கோயில்கள்
* சாமனூர் உத்தம கரகம் கோயில்
* சாமனூர் பசுவண்ணசாமி கோயில்
* சாமனூர் நரசிம்மசாமி கோயில்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
செக்கோடி

**செக்கோடி** (*Sekkodi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643285. இந்த ஊரானது செக்கோடி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 11 கிலோமீட்டர் தொலைவிலும், பாலக்கோட்டில் இருந்து 20 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1,272 மொத்த மக்கள் தொகைகள் 5,334 ஆகும். இதில் 2,776 ஆண்களும், 2,558 பெண்களும் அடங்குவர்.

## ஊரில் உள்ள கோயில்கள்
* செக்கோடி மாரியம்மன் கோயில்
* செக்கோடி கங்காதேவர் கோயில்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
அன்செல்மி கேடான் தெசுமாரெசுட்டு

வலது|thumb| அன்செல்மி கேடான் தெசுமாரெசுட்டு
**அன்செல்மி கேடான் தெசுமாரெசுட்டு** (*Anselme Gaëtan Desmarest*)(மார்ச் 6, 1784 - ஜூன் 4, 1838) என்பவர்பிரான்சு நாட்டு விலங்கியலாளர் மற்றும் எழுத்தாளர் ஆவார். இவர் நிக்கோலசு தெசுமாரெசுட்டுவின் மகன் மற்றும் யூஜின் அன்செல்மே செபாசுடின் லியோன் தெசுமாரெசுட்டுவின் தந்தை ஆவார். தெசுமாரெசுட்டு, ஜார்ஜஸ் குவியர் மற்றும் அலெக்ஸாண்டரே பிரோங்னியார்ட் ஆகியோரின் சீடராக இருந்தார். 1815 ஆம் ஆண்டில், இவர் பியர் ஆண்ட்ரே லாட்ரெயிலுக்குப் பின் *ஈகோல் நேசனோலே வெட்ரினேயரி டிஆல்பர்ட்டில்* () விலங்கியல் பேராசிரியராக நியமிக்கப்பட்டார். இவர் 1819-ல் அமெரிக்கத் தத்துவவியல் சங்கத்திற்கும் 1820-ல் தேசிய மருத்துவக் கல்விகழகத்திற்கும் உறுப்பினராகத் தேர்ந்தெடுக்கப்பட்டார்.

தெசுமாரெசுட்டு, ஹிஸ்டோரி நேட்டுரேலே டெசு டாஙாரசு, டெசு மானாகின்சு எட் டெசு டோடியர்சு (**') (1805), கன்சிடரேசன் ஜெனரேல்சு சூர் ல கிளாசி டெசு கிரஸ்டேயசு (**')(1825), மேமோலாஜி அவ் டெசுகிரிப்சன் டெசு மாமிஃபெரெயசு (**')(1820) மற்றும் டிக்சோனாரி டெசு சயன்சௌ நேட்சுரேலிசு (**')(1816-30, ஆண்ட்ரே மேரி கான்ஸ்டன்ட் டுமெரில் உடன்) நூல்களை எழுதியுள்ளார்.

பழுப்பு பாசி *டெசுமரெசுடியா டெசுமரெசுடின்* இவரது நினைவாகப் பெயரிடப்பட்டதுடன் இதனுடைய, குடும்பமும் (டெசுமரெசுடியேசியே) - வரிசையும் (டெசுமரெசுடியேல்சு) பெயரிடப்பட்டு,  மாதிரி இனமாகக் கருதப்படுகிறது.

## குறிப்பு
தெசுமாரெசுட்டின் சில படைப்புகள் 19 மற்றும் 20 ஆம் நூற்றாண்டு குறிப்புகளில் மேற்கோள் காட்டப்பட்டு, ஏ. ஜி. தெசுமாரெசுட்டு படைப்பாகக் கூறப்பட்டுள்ளது, இது பிழையானதாகும்.

## மேற்கோள்கள்

 
பகுப்பு:1838 இறப்புகள்
பகுப்பு:1784 பிறப்புகள்
சைரசு (தரவுத்தளம்)

**சைரசு** (*Scirus*) என்பது 2001-இல் முதன்முதலில் தொடங்கப்பட்ட விரிவான அறிவியல் தேடல் பொறியாகும். இது சைட்சீரெக்சு(CiteSeerX) மற்றும் கூகுள் இசுகாலர் போன்று செயல்பட்டது. சைரசு அறிவியல் தகவல்களில் தனிக் கவனம் செலுத்தியது. சைட்சீரெக்சு போலல்லாமல், சைரசு ஆனது கணினி அறிவியல் மற்றும் தகவல் தொழில்நுட்பத்திற்காக மட்டும் அல்ல மேலும் அனைத்து முடிவுகளிலும் முழு உரை சேர்க்கப்படவில்லை. இது அறிவியல் தேடல் முடிவுகளை இசுகோபசுக்கு அனுப்பியது. இசுகோபசு என்பது உலகளாவிய அறிவியல் ஆராய்ச்சி வெளியீட்டை உள்ளடக்கிய ஆய்வுச்சுருக்கம் மற்றும் மேற்கோள்களை உள்ளடக்கிய தரவுத்தளமாகும். சைரசின் உரிமையினை எல்செவியர் வெளியீட்டு நிறுவனம் கொண்டுள்ளது. 2013-இல், சைரசு முகப்புப் பக்கத்தில், வெளியிட்ட அறிவிப்பின் மூலம் 2014 முதல் இத்தளம் செயலிலிருந்து விலகுவதாகத் தெரிவிக்கப்பட்டது.

சைரசு முகப்புப்பக்கத்தில் காணப்படும் அறிவிப்பின்படி சேவையானது பிப்ரவரி 2014இற்குள் நிறுத்தப்பட்டதாக தெரிகிறது.

## மேலும் பார்க்கவும்

* இசுகோபசு
* எல்செவியர்
* கூகுள் இசுகாலர்
* தாக்க காரணி

## மேற்கோள்கள்

## வெளி இணைப்புகள்
* சைரசு முகப்புப்பக்கம்
* ''Scirus'', பீட்டரின் எண்ணிம குறிப்பு ஷெல்ஃப், கேல் குறிப்பு விமர்சனங்கள்

பகுப்பு:தரவுத்தளங்கள்
புல்-இ-தருந்தே அராமேயக் கல்வெட்டு

**அசோகரின் புல்-இ- தருந்தே அரேமேயப் பாறைக் கல்வெட்டு** ( **Pul-i-Darunteh Aramaic inscription**) ஆப்கானித்தான் நாட்டின்  லக்மான் மாகாணத்தில் புல்-இ- தருந்தே எனுமிடத்தில் பேரரசர் அசோகர் கிமு 260-ஆம் ஆண்டில் நிறுவிய  அரமேய மொழியில் பொறித்த பாறைக் கல்வெட்டு ஆகும்.
இப்பாறைக் கல்வெட்டை 1969-இல் பெல்ஜியத்தின் மானிடவியல் அறிஞர்கள் ஆப்கானித்தானின் லக்மான் பிரதேசத்தில் தற்செயலாக கண்டுபிடித்தனர். 1973-ஆம் ஆண்டில் இதே பகுதியில் இக்கல்வெட்டின் பிற துண்டுகள் கண்டுபிடிக்கப்பட்டது.

1935-ஆம் ஆண்டில் கண்டுபிடிக்கப்பட்ட அசோகரின் இந்த அரமேய மொழிப் பாறைக் கல்வெட்டு, 1915-இல் ஜான் மார்ஷல் கண்டுபிடித்த அசோகரின் தட்சசீலம் கல்வெட்டு, அசோகரின் காந்தாரக் கல்வெட்டுகள் மற்றும் அசோகரின் காந்தார அரமேயம் கல்வெட்டுகள் போன்றே உள்ளது.
## பாறைக் கல்வெட்டின் உள்ளடக்கம்
இக்கல்வெட்டின் உள்ளடக்கம் முழுமை பெறவில்லை. இருப்பினும் கண்டுபிடிக்கப்பட்ட இடம், எழுத்து நடை, பயன்படுத்தப்பட்ட சொற்களஞ்சியம், கல்வெட்டை இப்பகுதியில் அறியப்பட்ட மற்ற அசோகர் கல்வெட்டுகளுடன் இணைக்க உதவுகிறது. மற்ற கல்வெட்டுகளின் வெளிச்சத்தில், புல்-இ-தாருந்தே கல்வெட்டு, பிராகிருதம் மற்றும் அரமேயம் மொழிகளின் கலவையைக் கொண்டுள்ளது, இவை அனைத்தும் அராமைக் எழுத்துகளில் உள்ளன, மேலும் பிந்தையது முதல் மொழியின் மொழிபெயர்ப்புகளைக் குறிக்கிறது.  இந்தக் கல்வெட்டு அசோகரின் ஆணைகள் கொண்டுள்ளது. இதை அசோகரின் சிறு பாறை ஆணைகளில் வகைப்படுத்த முன்மொழிந்துள்ளனர்.

அசோகரின் புல்-இ- தருந்தே அரேமேயப் பாறைக் கல்வெட்டின் எழுத்துப்பெயர்ப்புகள்: 

## இதனையும் காண்க
* அசோகர் கல்வெட்டுக்களின் பட்டியல்
## மேற்கோள்கள்

## வெளி இணைப்புகள்
* Asoka - the Buddhist Emperor of India /Chapter 4 by Vincent Arthur Smith: The Rock Edicts (this version)

பகுப்பு:அசோகரின் கல்வெட்டுக்கள்
பகுப்பு:ஆப்கானித்தானின் தொல்லியல் களங்கள்
கிருட்டிணராச சாகர்

**கிருட்டிணராச சாகர்** (*Krishnarajasagara*) என்பது தென்னிந்திய மாநிலமான கர்நாடகவின் மண்டியா மாவட்டத்திலுள்ள ஒரு நகரம் ஆகும்.

## நிலவியல்
கிருட்டிணராச சாகர் இல் அமைந்துள்ளது. இது சராசரியாக 791 மீட்டர்கள் (2595 அடி) உயரத்தில் உள்ளது. கிருட்டிணராச சாகர் நகரம் காவிரி ஆற்றின் குறுக்கே கட்டப்பட்ட நீர்த்தேக்கமான கிருட்டிணராச சாகர் அணைக்கு அருகில் உள்ளது. இந்த அணை**கண்ணம்பாடி அணை** என்றும் அழைக்கப்பட்டது. மைசூர் மகாராசா நான்காம் கிருட்டிணராச உடையார் நினைவாக இது பின் பெயர் மாற்றம் செய்யப்பட்டது. புகழ்பெற்ற இந்தியப் பொறியாளர் மோக்சகுண்டம் விசுவேசுவரய்யா இதை வடிவமைத்து கட்டினார். 
  
கிருட்டிணராச சாகர் ஸ்ரீரங்கப்பட்டணத்திலிருந்து 18 கி.மீ. தொலைவிலும், மைசூரிலிருந்து 16 கி.மீ. தொலைவிலும், பெங்களூரிலிருந்து 143 கி.மீ. தொலைவிலும் உள்ளது. ஏமாவதி மற்றும் லட்சுமண தீர்த்தம் ஆகிய 2 ஆறுகளும் கிருட்டிணராச சாகர் நீர்த்தேக்கத்தில் காவிரியுடன் இணைகின்றன. இங்கு புகழ் பெற்ற பிருந்தாவன் பூங்கா உள்ளது.

## மக்கள்தொகை
2001 மக்கள் தொகைக் கணக்கெடுப்புப்படி, கிருட்டிணராச சாகரின் மக்கள் தொகை 8510. ஆண்கள் 51% மற்றும் பெண்கள் 49%. சராசரி கல்வியறிவு 67% ஆகும். இது தேசிய சராசரியான 59.5% ஐ விட அதிகமாக உள்ளது: ஆண்களின் கல்வியறிவு 73%, பெண்களின் கல்வியறிவு 60%. இங்கு, 11% மக்கள் 6 வயதுக்குட்பட்டவர்கள்.

## சான்றுகள்

Source ; Karnataka State Gazetteer 1983.

பகுப்பு:Coordinates on Wikidata
பகுப்பு:மண்டியா மாவட்டம்
உருவுமீன்

**உருவு மீன்** (*Live sharksucker*) என்பது ஒரு கடல் மீன் இனம் ஆகும். இது எக்கெனீடீ  குடும்பத்தைச் சேர்ந்தது.

## பரவலும், வாழ்விடமும்
உருவுமீனானது கிழக்கு பசிபிக் கடல் தவிர, உலகெங்கிலும்  அனைத்து வெப்பமண்டல மற்றும் மித வெப்ப மண்ட நீர்நிலைகளில் காணப்படுகிறது. இந்த இனங்கள் கடற்கரைக்கு அருகாமையிலும், அதிகபட்சமாக 50 மீ (160 அடி) ஆழத்திலும் காணப்படுகின்றன.  

உருவுமீனானது சுறாக்கள், திருக்கைகள், பெரிய எலும்பு மீன்கள், கடல் ஆமைகள், திமிங்கலங்கள், ஒங்கில்கள், கப்பல்கள் மற்றும் சில சமயங்களில் கடலடிமூழ்கு வீரர்கள் போன்ற பலவற்றுடன் ஓம்புயிராக  ஒட்டிக் கொள்ளக்கூடியது. இதற்கு ஏற்ற உறிஞ்சு வட்டாகப் பயன்படுமாறு இதன் முதுகுத் துடுப்பு பரிணாமம் பெற்றுள்ளது. அதன் மூலம் வெற்றிடத்தை உருவாக்கி தற்காலிகமாக இது பிற மீன்களுடன் ஒட்டிக் கொண்டு பயணிப்பதாக அறியப்படுகிறது.
## விளக்கம்
இடது|thumb| ''எச்செனிஸ் நாக்ரேட்ஸ்''
*உருவுமீனான்கள்*  நீளம் வரை வளரக்கூடிய நடுத்தர அளவிலான மீன் ஆகும்.  இதன் உடல் நீளமானதாக உள்ளது. இதன் கீழ் தாடை முன்னோக்கி நீண்டு உள்ளது (இதன் மேல் தாடையையும் தாண்டி முன்னோக்கி நீண்டுள்ளது). இதன் தாடைகள், நாக்கு ஆகியவற்றில் வெல்வெட்டு பட்டைகள் போன்ற சிறிய மெல்லிய பற்களைக் கொண்டுள்ளன.  இந்த மீனை மற்ற  மீன்களிலிருந்து வேறுபடுத்துவதற்கான முக்கிய தனித்துவமான அம்சமாக இதன் தலையில் அமைந்துள்ள நீள்வட்ட வடிவ ஒட்டுறுப்பு உள்ளது. இது மாற்றியமைந்த முதுகுத் துடுப்பாகும். அது இதன் தலையின் மேற்பகுதியிலிருந்து உடலின் முன் பகுதி வரை நீண்டுள்ளது.

இந்த மீனின் உடல் நிறமானது நிறம் அடர் சாம்பல் முதல் அடர் பழுப்பு வரை இருக்கும். இதன் அடிப்புறம் கருமையாக இருக்கும். உடலின் இருபுறமும் நீளமான கரிய கோடு வால்வரை செல்கிறது. இதன் வால் துடுப்பு கருப்பு நிறத்திலும் மூலைகளில் வெள்ளையாகவும் இருக்கும்.

## உணவுமுறை
இதன் பருவம் அல்லது சூழ்நிலைக்கு ஏற்ப (எதனுடனாவது ஓட்டி இருந்தாலும் அல்லது இல்லாவிட்டாலும்) உணவு மாறுபடும்.

இது குஞ்சாக இருக்கும் போது  சில சமயங்களில் தூய்மையாக்கி மீனாக செயல்படுகிறது. மேலும் இதன் உணவில் சிறிய ஒட்டுண்ணி ஓடுடைய கணுக்காலிகள்  மீன்களின் உடலில் வாழும், கோபேபாட்கள், ஐசோபாட்கள் ஆஸ்ட்ராகோட்கள் போன்றவை உள்ளன . 

சுறாமீன் போன்றவற்றுடன் ஒட்டிக்கொண்டு இருக்கும்போது சுறா வேட்டையாடி உண்ணும்போது கிடைக்கும் உணவுக் கழிவுகள் அல்லது ஒட்டிக்கொண்டு பயணிக்கும்போது அதன் நுண்ணிய பற்கள் வழியாக தண்ணீரை வடிகட்டுவதன் மூலம் பிடிபடும் சில சிறிய உணவுகளை உண்கிறது. 

ஒட்டிக்கொள்ள ஏதும் இல்லாத நிலையில், கரைக்கு அருகில் இருக்கும் பிற உயிர்களுடன் சேர்ந்து கொள்கிறது. அப்போது இதன் உணவானது சுதந்திரமாக வாழும் ஓடுடைய கணுக்காலிகள், பீலிக்கணவாய் மற்றும் சிறிய மீன்கள் போன்றவை ஆகும். 

## மேற்கோள்கள்

## வெளி இணைப்புகள்
* ஆஸ்திரேலிய அருங்காட்சியகத்தில் ''எச்செனிஸ் நாக்ரேட்ஸ்'' .
* என்சைக்ளோபீடியா ஆஃப் லைஃப் இல் ''எச்செனிஸ் நாக்ரேட்ஸ்'' .

பகுப்பு:மீன்கள்
மாப்பு மீன்கள் மற்றும் கூட்ட மீன்கள்

உயிரியலில், சமூகக் காரணங்களுக்காக ஒரு கூட்டமாக இருக்கும் எந்த  மீன் கூட்டத்துக்கும் **மாப்பு மீன்கள்** (Shoaling) என்பது பெயராகும். ஒரே இன மீன்கள் ஒரு கூட்டமாக இலக்கின்றி திரிந்தால் அவை மாப்பு மீன்கள் எனப்படுகின்றன. ஆனால்  ஒரு மீன் கூட்டமானது ஒரே திசையில் ஒருங்கிணைப்புடன் ஒத்திசைவுடன் நீந்தினால், அவை **கூட்ட மீன்கள்** (schooling) எனப்படுகின்றன.  பொதுவான பயன்பாட்டில், சொற்கள் சில நேரங்களில் தளர்வாகப் பயன்படுத்தப்படுகின்றன.  மீன் இனங்களில் கால் பகுதி மீன்கள் மாப்பு மீன்களாகும். இவை தங்கள் வாழ்நாளின் ஒரு பகுதியில் மாப்பு மீன்களாகவே வாழ்கின்றன. 

இவை இந்த மீன்கள் இப்படி ஒரு கூட்டமாக திரிவதன் நோக்கம் பெரிய இரை தின்னி மீன்களிடம் இருந்து தங்களை பாதுகாத்துக் கொளவது, சிறப்பான மேய்ச்சல், தனக்கான துணையை கண்டுபிடித்தல்  உள்ளிட்ட பல நன்மைகளை மீன்கள் பெறுவது ஆகும். பாய்ம இயக்கவியல் (தனியாக நீந்துவதை விட கூட்டமாக நீந்துபோது குறைந்த அளவு ஆற்றலை வெளியிட்டு விரைவாக நீந்த முடியும்) செயல்திறன் மூலம் மீன்கள் கூட்டத்தினால் பயனடைகின்றன.

உரிய கூட்டத்தைத் தேர்ந்தெடுக்க மீன்கள் பல பண்புகளை எடைபோடுகின்றன. பொதுவாக அவை பெரிய மாப்புகளை விரும்புகிறன. மேலும் அவை தங்கள் சொந்த இனத்தின் மாப்பாகவும், அளவு மற்றும் தோற்றத்தில் ஒத்த கூட்டமாக, ஆரோக்கியமான மீன்கள், உறவினர்கள் (அங்கீகரிக்கப்படும் போது) போன்றவை ஆகும்.

மாப்பு மீன்களில் தோற்த்தில் தனித்து தோன்றும் எந்தவொரு மீனும் வேட்டையாடிகளால் குறிவைக்கப்படும் என்று "விந்தை விளைவு" கூறுகிறது. மீன்கள் ஏன் தங்களைப் ஒத்த மீன்களுடன் திரள விரும்புகின்றன என்பதற்கான காரணம் இதுவாகும். விந்தை விளைவு இவ்வாறு கூட்டத்தை ஒரே மாதிரியாக மாற்ற முனைகிறது.

## மேற்கோள்கள்

பகுப்பு:மீனியல்
எக்கினிசு

**எக்கினிசு** *(Echeneis)* என்பது எக்கெனீடீ மீன் குடும்பத்தினைச் சார்ந்த பேரினம் ஆகும். இந்த பேரினத்தினைச் சார்ந்த மீன்கள் அத்திலாந்திக்குப் பெருங்கடல், அமைதிப் பெருங்கடல் மற்றும் இந்தியப் பெருங்கடல்களில் காணப்படுகின்றன.

இதன் பேரினப் பெயரான *எக்கினிசு* என்பது கிரேக்கம் சொல்லிலிருந்து வந்ததாகும். இதன் பொருளானது, *எக்கின் (echein)* என்பது பிடித்திருத்தல் அல்லது ஒட்டுதல் என்றும், *நாசு* (*naus)* என்பது "கப்பலின் அடிப்பகுதி" என்பதாகும். இவை கப்பல் அல்லது பெரும் சுறாக்களின் அடிப்பகுதிகளில் ஒட்டிக்கொள்வதால் இப்பெயர் தோன்றியது.

## சிற்றினங்கள்
இந்த பேரினத்தின் கீழ் தற்போது அங்கீகரிக்கப்பட்ட இரு சிற்றினங்கள் உள்ளன.. அவை:

* *[[உருவுமீன்|எக்கினிசு நாகிரேட்சு]]* லின்னேயஸ், 1758 &#x2013; சுறா ஒட்டு மீன்
* *எக்கினிசு நியுகிரேடாயிடுசு* சூயிவ், 1789 &#x2013; வெள்ளைத் துடுப்பு சுறா ஒட்டுமீன்

## மேற்கோள்கள்

## வெளி இணைப்புகள்
*  ''Zipcodezoo.com'' இல் Echeneis

பகுப்பு:மீன் பேரினங்கள்
மலை ஓடை அயிரை

**மலை ஓடை அயிரை** (*Hillstream loach*) அல்லது ஆற்று அயிரை என்பது **பாலிடோரிடே** குடும்பத்தினைச் சார்ந்த சிறிய வகை மீன்களாகும். இவை தெற்கு ஆசியா, தென்கிழக்காசியா மற்றும் கிழக்காசியாவில் காணப்படுகின்றன. இக்குடும்பத்தில் சுமார் 202 சிற்றினங்கள் உள்ளன. இவை சில சமயங்களில் "பல்லி மீன்" அல்லது (ஜெர்மனியில்) "பிளாசுசென்சாங்கர்சு" என விற்கப்படுகின்றன. பல சிற்றினங்கள் நீர்வாழ் உயிரின காட்சி மீன்களாகப் பிரபலமாக உள்ளன. *செவெல்லியா* பேரின மீன்கள் பொதுவாக நீர்வாழ் காட்சி உயிரின வர்த்தகத்தில் அதிகமாக விற்கப்படும் மீனாக உள்ளன. இவை கோபிடிடேமீன்களுடன் பல ஒற்றுமைகளைக் கொண்டுள்ளன. இவை வாயைச் சுற்றிக் காணப்படும் மீசை போன்ற பல முடிகளைக் கொண்டுள்ளன. இவற்றினை உருவ ஒற்றுமை உடைய லோரிகாரிட்களுடன் குழப்பமடையக்கூடாது, ஏனெனில் லோரிகாரிட் கெளிறு மீன் குடும்பத்தினைச் சார்ந்தவையாகும்.

பெரும்பாலான சிற்றினங்கள் வேகமாகச் செல்லும் நீரோடைகளிலும், தெளிவான மற்றும் நன்கு ஆக்ஸிஜனேற்றப்பட்ட நீரோடைகளில் வாழ்கின்றன. இவற்றின் வயிற்றுப்புற துடுப்புகள்  பாறைகளில் ஏறுவதற்கு ஏற்ற வகைகளில் மாற்றி அமைக்கப்பட்டுள்ளன.

இதனுடைய துணைக்குடும்பமான நெமகெலினே சமீபத்தில் தனிக் குடும்பமாக (நெமகெலிடே) பிரிக்கப்பட்டது. பல்வேறு பேரினங்கள் பிரிக்கப்பட்டு கேசுட்ரோமைசூண்டிடே குடும்பத்தின்கீழ் வைக்கப்பட்டன.

## மேற்கோள்கள்

பகுப்பு:மீன் குடும்பங்கள்
பகுப்பு:அயிரை மீன்
திருவாங்கோரியா

**திருவாங்கோரியா** *(Travancoria)* என்பது மலை ஓடை அயிரை மீன்களின் ஓர் பேரினம் ஆகும். இவை இந்தியாவில் மட்டுமே காணக்கூடிய அகணிய உயிரியாகும்.

## சிற்றினங்கள்
இந்த பேரினத்தில் தற்போது அங்கீகரிக்கப்பட்ட சிற்றினங்கள் இரண்டு உள்ளன. அவை:

* *[[பெரியாறு அயிரை|திருவாங்கோரியா எலோங்கடா]]* பெத்தியகொட & கோட்டேலட், 1994
* *[[திருவிதாங்கூர் அயிரை|திருவாங்கோரியா ஜோனேசி]]* ஹோரா, 1941

## மேற்கோள்கள்

பகுப்பு:மீன் பேரினங்கள்
கே. செட்டி அள்ளி

**கே. செட்டி அள்ளி** (*K. Chettihalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும்.  இந்த ஊரானது கம்மாளம்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 19 கிலோமீட்டர் தொலைவிலும், பாலக்கோட்டில் இருந்து 9 கிலோ மீட்டர் தொலைவிலும், மாநிலத் தலைநகரான சென்னையிலிருந்து 294 கிலோமீட்டர் தொலைவில் உள்ளது.

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
சீராண்டபுரம்

**சீராண்டபுரம்** (*Sirandapuram*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643243. இந்த ஊரானது பேவுஹள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 36 கிலோமீட்டர் தொலைவிலும், பாலக்கோட்டில் இருந்து 15 கிலோ மீட்டர் தொலைவிலும்  உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 265, மொத்த மக்கள் தொகைகள் 1,171 ஆகும். இதில் 609 ஆண்களும், 562 பெண்களும் அடங்குவர்.

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
அரபனஹள்ளி

**அரபனஹள்ளி** (*Harapanahalli*) என்பது தென்னிந்திய மாநிலமான கர்நாடகாவில் விஜயநகரம் மாவட்டத்தில் இரண்டாவது பெரிய & வேகமாக வளர்ந்து வரும் நகரமாகும். புகழ்பெற்ற கன்னட நகைச்சுவையாளர் பீச்சி (ராயசம் பீமசேன ராவ்) இங்கு பிறந்தார். இந்த இடம் கல்யாண கர்நாடகாவை மத்திய கர்நாடகாவுடன் இணைக்கிறது. இது சென்னை மாகாணத்தின் முக்கிய வர்த்தக மற்றும் கல்வி மையமாக இருந்தது

## நிலவியல்
அரபனஹள்ளி இல் அமைந்துள்ளது. இது சராசரியாக 633 மீட்டர்கள் (2076 அடி) உயரத்தில் உள்ளது. அரபனஹள்ளி பழமையான வர்த்தகப் புறக்காவல் நிலையங்களில் ஒன்றாகும்.

## மக்கள்தொகை
2001 மக்கள் தொகைக் கணக்கெடுப்புப்படி, அரபனஹள்ளியின் மக்கள் தொகை 41,889 பேர் உள்ள்னர். மக்கள் தொகையில் ஆண்கள் 52%, பெண்கள் 48%. அர்பனஹள்ளியின் சராசரி கல்வியறிவு விகிதம் 55%. இது, தேசிய சராசரியான 59.5% ஐ விடக் குறைவு: ஆண்களின் கல்வியறிவு 60%, பெண்களின் கல்வியறிவு 48%. மக்கள் தொகையில் 14% பேர் 6 வயதுக்குட்பட்டவர்கள்.

## போக்குவரத்து
அரப்பனஹள்ளியில் தொடர் வண்டி நிலையம் 2014ல் திறக்கப்பட்டுள்ளது.

## கல்வி
அரபனஹள்ளி நகரில் மாநில மற்றும் மத்திய கல்வி வாரியப் பள்ளிகளும் ஆரம்ப மற்றும் உயர்நிலைப் பள்ளிகள் உள்ளன. கல்லூரி அளவிலான கல்வி நிறுவனங்களில் மருந்தியல் கல்லூரி, அரசு இளநிலை பட்டயக் கல்லூரி, பல்துறை தொழில்நுட்பக் கல்லூரிகள் ஆகியவையும்அடங்கும்.

## இவற்றையும் பார்க்கவும்

* அரசிகெரே

## சான்றுகள்

பகுப்பு:Coordinates on Wikidata
பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:விஜயநகர மாவட்டத்திலுள்ள ஊர்களும் நகரங்களும்
ஆனைத்திருக்கை

**ஆனைத் திருக்கை** (*Manta ray*) என்பது மொபுலா பேரினத்தைச் சேர்ந்த பெரிய திருக்கை மீன் ஆகும் (முன்னர் இது மண்டா என்ற பேரினத்தில் வகைப்படுத்தப்பட்டு இருந்தது). இந்த திருக்கையில் ஏழு இனங்கள் உள்ளன. அதில் பெரிய இனமான,  *மா பிரியோட்ரச* ,  அகலம் கொண்டது, சிறிய இனமான, *மா. ஆல்ப்பிரடி*,  அகலம் வரை இருக்கும். இந்த இரண்டு திருக்கைகளும் முக்கோண வடிவ மார்புத் துடுப்புகள், கொம்பு வடிவ தலைத் துடுப்புகள் மற்றும் பெரிய, முன்னோக்கி நீண்ட வாயைக் கொண்டுள்ளன.  இவற்றின் உடல் விகித்தை ஒப்பிடும்போது உலகின் மிகப்பெரிய மூளையைக் கொண்டுள்ள மீன்கள் இவையாகும்.

ஆனைத் திருக்கைள்  மிதவெப்பமண்டல, அயன அயல் மண்டல, வெப்பமண்டல நீரில் காணப்படுகின்றன. ஆனைதிருக்கையில் உள்ள  *மா. பிரியோட்ரசு* சிற்றினத் திருக்கையானது தனித்தனியாகவோ அல்லது குழுக்களாகவோ திறந்த பெருங்கடல்களில் வலசை போகின்றன. அதே சமயம் *மா. ஆல்ப்ரெடி* திருக்கை வகையானது  கடற்கரையோரமாக வசிப்பதாக உள்ளது. இவை கடல்நீரை வாயில் வடிகட்டி அதிலிருந்து உணவை சேகரிக்கின்றன. இதன்வழியாக  இவை அதிக அளவு மிதவை விலங்குகளை உண்கின்றன. இவற்றிற்கான உணவை இவை நீந்தும்போது திறந்த வாயில் சேகரித்து வடிகட்டுகின்றன. இவற்றின் உணவில் பெரும்பாலானவை (73%) மிதவை நுண்ணுயிரி மூலங்களிலிருந்து வந்தவை என்று ஆராய்ச்சி கூறுகிறன்றன. இவற்றின் கர்ப்பம் ஒரு ஆண்டுக்கும் மேலாக நீடிக்கும்  உள்பொரி முட்டைகளை வயிற்றுக்குளேயே பொரித்து பின்னர் குட்டிகளை ஈணுகின்றன. இவை தங்கள் உடலில் உள்ள ஒட்டுண்ணிகளை அகற்றுவதற்காக சுத்தம் செய்யும் மீன்களின் உதவியை நாடுகின்றன. திமிங்கலங்களைப் போலவே, அறியப்படாத காரணங்களுக்காக இவை கடலில் துள்ளித் தாவி குதிக்கின்றன.

பன்னாட்டு இயற்கைப் பாதுகாப்புச் சங்கத்தால் இந்த இரண்டு இனங்களும் அழிவாய்ப்பு இனம் என பட்டியலிடப்பட்டுள்ளன. சுற்றுச்சூழல் மாசுபாடு, மீன்பிடி வலைகளில் சிக்கி இறத்தல், சீன மருத்துவத்தில் பயன்படுத்தப்படும் இவற்றின் செவுள் வாரிகளுக்காக  வேட்டாயாடப்படுதல் ஆகியவை இவற்றை அழியும் நிலைக்கு தள்ளியுள்ளது. இவற்றின் மெதுவான இனப்பெருக்க விகிதம் இந்த அச்சுறுத்தல்களை அதிகப்படுத்துகிறது. வனவிலங்குகளின் புலம்பெயர்ந்த இனங்கள் பற்றிய மாநாட்டின் ஒப்ந்தங்களின் வழியாக இவை பன்னாட்டு கடற்பகுதியில்  பாதுகாக்கப்படுகின்றன. ஆனால் இவை கரையை ஒட்டிய பகுதிகளில் மிகவும் பாதிக்கப்படக்கூடியதாக உள்ளன. இவை கூடும் பகுதிகள் சுற்றுலாப் பயணிகளிடையே பிரபலமாக உள்ளன. ஒரு சில நீரியல் காட்சிசாலைகளில் மட்டுமே இவை வளர்க்க போதுமான வசதிகள் உள்ளன.

## குறிப்புகள்

பகுப்பு:மீன் பேரினங்கள்
அரகானா

***அரகானா*** (*Aracana*) என்பது ஆத்திரேலிய கடலோரப் பகுதியைச் சேர்ந்த ஆழ்கடல் மாட்டு மீன் பேரினமாகும்.

## சிற்றினங்கள்
இந்த பேரினத்தில் தற்போது 2 அங்கீகரிக்கப்பட்ட சிற்றினங்கள் உள்ளன. அவை:

* *அரகானா அவுரிடா* (ஜி. ஷா, 1798) (வரி மாட்டு மீன்)
* *அரகானா ஆர்னாட்டா* (கிரே, 1838) (அலங்கார மாட்டு மீன்)

## மேற்கோள்கள்

பகுப்பு:மீன் பேரினங்கள்
காட்சா

**''காட்சா** (Ghatsa)* என்பது [[அக்டினோட்டெரிகீயை]] [[வகுப்பு (உயிரியல்)|வகுப்பில்]] [[மலை ஓடை அயிரை]] குடும்பமான பாலிடோரிடேயினை சார்ந்த ஆரத் துடுப்பு மீன் [[பேரினம் (உயிரியல்)|பேரினமாகும்]]. *கோமாலோப்பிடிரா* பேரினத்தில் சேர்க்கப்பட்டிருந்த [[இனம் (உயிரியல்)|சிற்றினங்களைக்]] கொண்டு உருவாக்கப்பட்டதாகும். இவை [[இந்தியா|இந்தியாவின்]] [[மேற்குத் தொடர்ச்சி மலை|மேற்குத் தொடர்ச்சி மலைகளில்]] காணப்படுகின்றன.

== சிற்றினங்கள் ==
இந்த பேரினத்தில் தற்போது 5 அங்கீகரிக்கப்பட்ட சிற்றினங்கள் உள்ளன:

* *காட்சா மெனோனி* <small>ஷாஜி & ஈசா, 1995</small> 
* *காட்சா மொண்டானா* <small>ஹெர்ரே, 1945</small> ([[ஆனைமலை]] கல் அயிரை) 
*[[அமைதிப் பள்ளத்தாக்கு அயிரை|*காட்சா பிள்ளை*]] <small>இந்திரா & ரேமா தேவி, 1981</small> (அமைதிப் பள்ளத்தாக்கு அயிரை) 
* *காட்சா சாந்தம்பறையன்சிசு* <small>அருணாச்சலம், ஜான்சன் & ரேமா தேவி, 2002</small> (சந்தம்பாறை அயிரை) 
* *காட்சா சிலாசி'' குருப் & இராதாகிருஷ்ணன், 2011  

## மேற்கோள்கள்

 

பகுப்பு:மீன் பேரினங்கள்
பகுப்பு:அயிரை மீன்
பகுப்பு:மேற்குத் தொடர்ச்சி மலையின் அக இட விலங்குகள்
ஆனேகுந்தி இராச்சியம்

**ஆனேகுந்தி இராச்சியம்** (*Anegundi Raj*) என்பது  பெல்லாரி மாவட்டத்திலிருந்த அன்றைய பிரிட்டிசு இராச்சியத்தின் மிக முக்கியமான ஆட்சிப்பகுதிகளில் ஒன்றாகும். இது இந்திய மாநிலமான கர்நாடகாவின் கொப்பள் மாவட்டத்தில் கங்காவதி வட்டத்தில் உள்ளது. சந்திரகிரியில் புகழ்பெற்ற விஜயநகரப் பேரரசின்  வீழ்ச்சிக்குப் பிறகு, கடைசி பேரரசர் மூன்றாம் ஸ்ரீரங்க ராயர் தனது பரம்பரை ஆதிக்கத்தின் ஒரு பகுதியை மீட்டெடுத்தார். முகலாய அரசாங்கத்திடம் இருந்து ஆனேகுந்தி, சித்ரதுர்கா, அரபனஹள்ளி ஆகியவற்றின் ஒரு பகுதியை சாகிராகத் தக்க வைத்துக் கொண்டார். 

## தோற்றம்
முதலில் இர்கள் அரவிடு வம்சத்தைச் சேர்ந்தவர்கள். (விஜயநகரப் பேரரசை ஆண்ட நான்காவது வம்சம்). கிருஷ்ணதேவராயரின் மகள் அலிய ராம ராயனை மணந்தார். இதனால் பேரரசு இவர்களிடம் சென்றது.

## நிர்வாகம்
ஆனேகுந்தியின் சாகிர்கள் 1749 வரை முகலாயப் பேரரசின் கீழும் பின்னர் 1775 வரை மராட்டியப் பேரரசின் கீழும், திப்பு சுல்தான் அப்போதைய மன்னன் திம்மப்பாவை எதிர்த்து ஆனேகுந்தி நகரத்தை எரிக்கும் வரை இவர்கள் நிலப்பகுதிகளை அனுபவித்தனர். 

திப்புவின் செயலுக்குப் பிறகு மன்னன் ஐதராபாத் நிசாமிடம் தப்பிச் சென்றார். அங்கு அவர் 1791 வரை இருந்தார். பின்னர் 1799இல் மீண்டும் தனது நிலங்களை மீண்டும் கைப்பற்றினார். பின்னர் ஆங்கிலேயர்கள் நிலத்தை நிசாமிடம் ஒப்படைத்தனர். மேலும் மன்னன் ஓய்வூதியம் பெறுபவராக மாறி ஆனேகுந்தி அரசன் என்று அழைக்கப்பட்டார். 

## ஆனேகுந்தி அரசர்கள்

* 1. நான்காம் ஸ்ரீ ரங்கா (1665-1678)
* 2. வெங்கடபதி (1678-1680)
* 3. ஸ்ரீ ரங்கா (1680-1692)
* 4. வெங்கட ராயன் (1692-1706)
* 5. ஸ்ரீ ரங்க ராயன் (1706-1716)
* 6. மகாதேவராயன் (1716-1724)
* 7. ஸ்ரீ ரங்க ராயன் (1724-1729)
* 8. வெங்கட ராயன் (1729-1732)
* 9. இராமன் (1732-1739)
* 10. வெங்கடபதி ராயன் (1739-1744)
* 11. திம்மப்பா
* 12. வெங்கடபதி (1791-1793)

1802 குடியேற்றத்திற்குப் பிறகு

* 13. திருமலை ராஜா
* 14. -
* 15. திருமலை மன்னனின் பேத்தி.
* 16. திருமலை தேவன் (அவளுடைய மகன்)
* 17. வெங்கட ராம ராயன் (திருமலை தேவரின் முதல் மகன்)
* 18. கிருஷ்ணதேவராயர் (திருமலை தேவரின் இரண்டாவது மகன்)
* 19. நரசிம்ம ராஜா (திருமலை தேவரின் மூன்றாவது மகன்)

(மேலே உள்ள பட்டியலை வரலாற்றாளர் இராபர்ட் செவெல் 1883இல் கொடுத்துள்ளார்).

## சான்றுகள்

பகுப்பு:சென்னை மாகாணம்
பகுப்பு:ஆந்திரப் பிரதேச வரலாறு
இராபர்ட் செவெல் (வரலாற்றாசிரியர்)

**இராபர்ட் செவெல்** (1845–1925)  இந்தியாவில் காலனித்துவ ஆட்சியின் போது சென்னை மாகாணச்  சேவையில் பணியாற்றினார். இவர் சென்னை மாகாணத்தின் பதிவறையில் பதிவறை எழுத்தராகப் பணியாற்றினார். மேலும் இப்பகுதியில் உள்ள பழங்கால கல்வெட்டுகளையும், எச்சங்களையும் ஆவணப்படுத்தும் பொறுப்பை இவர் வகித்தார். அந்த காலகட்டத்தில் இவரது வகை மற்ற பிரித்தானிய நிர்வாகிகளைப் போலவே, இவரது நோக்கம் அறிவார்ந்ததாக இல்லை. மாறாக நிர்வாகக் கட்டுப்பாட்டை மேம்படுத்துவதாக இருந்தது. ஆங்கிலேயர் ஆட்சியை இழிவுபடுத்துவதற்குப் பதிலாக ஒரு நல்லொழுக்கமாகவும் தேவையாகவும் வைத்த வரலாற்றைக் கட்டமைக்கிறது. உள்ளூர் பிரமுகர்களிடையே வரலாற்றுப் பிரிவுவாதத்தை சித்தரிப்பதும், அந்நிய சர்வாதிகாரிகள் ஆதிக்கம் செலுத்துவதும், பிரித்தானியர்களால் மட்டுமே நாட்டை அதன் கடந்த காலத்திலிருந்து மீட்க முடியும் என்ற கருத்தை மேம்படுத்தும் என்று கருதப்பட்டது.

செவெலின் சிறப்பு விஜயநகரப் பேரரசைப் பற்றியதாகும். அதைப் பற்றி இவர் எழுதிய A Forgoten Empire Vijayanagar: A Contribution to the History of India (1900). என்ற இந்த புத்தகத்தை பர்டன் இசுடெய்ன் 'செவெலின் புத்தகம்' என்று விவரித்தார். செவெல், அமராவதி சிற்றூரிலுள்ள பௌத்த தாது கோபுரம் உட்பட தொல்பொருள் பணிகளை மேற்கொண்டார். இது இவரது வருகைக்கு முன்பே பெரும்பாலும் அழிந்துவிட்டிருந்தது. இந்தத் தளம் முன்பு காலின் மெக்கன்சி , வால்டர் எலியட் ஆகியோரால் ஆய்வு செய்யப்பட்டது. 1877இல் அந்த தளத்தில் இவர் பதிவு செய்திருப்பது ஏற்கனவே மோசமான சூழ்நிலையை மோசமாக்கியதற்காக விமர்சிக்கப்பட்டது. மேலும் சிக்கல்களைச் சேர்த்தது. இது கண்டுபிடிக்கப்பட்டதை தொடர்புபடுத்துவது சாத்தியமற்றதானது.

செவெல் அங்கு பேசப்படும் கன்னடம், மலையாளம், சமஸ்கிருதம், தமிழ் , தெலுங்கு மொழிகளைப் பேசுபவர்களால் வழிநடத்தப்பட்டார். இந்த உதவியாளர்களில் சிலர் சா. கிருஷ்ணசுவாமி ஐயங்கார் போன்ற தங்கள் சொந்த ஆராய்ச்சியை வெளியிட்டனர்.

## சான்றுகள்

## வெளி இணைப்புகள்
* 
* 

பகுப்பு:பிரித்தானிய இந்தியவியலாளர்கள்
பகுப்பு:1925 இறப்புகள்
பகுப்பு:1845 பிறப்புகள்
பி. எஸ். கிருஷ்ணசுவாமி ஐயங்கார்

**பி. எஸ். கிருஷ்ணசுவாமி ஐயங்கார்** *(P. S.* *Krishnaswami Iyengar*) என்பவர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர் ஆவார். இவர் இந்திய தேசிய காங்கிரசு கட்சியினைச் சார்ந்தவர். 1952ஆம் ஆண்டு நடைபெற்ற தமிழ்நாடு சட்டமன்றத் தேர்தலில் ஐயங்கார் மானாமதுரை தொகுதியிலிருந்து இந்திய தேசிய காங்கிரஸ் வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்


பகுப்பு:வாழும் மக்கள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
காளி (மீன்)

***காளி*** என்பது பாம்பு பல் மீன் பேரினம் ஆகும். இது ஆழ்கடலில் காணப்படும் மீனாகும். இந்த மீன் சயாசுமோடோண்டே குடும்பத்தினைச் சார்ந்ததாகும் .

## சொற்பிறப்பியல்
காலம், மாற்றம் மற்றும் அழிவிற்கான இந்து கடவுளான காளியின் பெயரால் இந்த பேரினம் அழைக்கப்படுகிறது.

## சிற்றினங்கள்
இந்த பேரினத்தில் தற்போது ஏழு அங்கீகரிக்கப்பட்ட சிற்றினங்கள் உள்ளன:

* *காளி கொலுப்ரினா* எம்ஆர்எஸ் டி மெலோ, 2008
* *காளி பால்க்சு* எம்ஆர்எஸ் டி மெலோ, 2008
* *காளி இண்டிகா* லாயிட், 1909
* *காளி கெர்பெர்டி* ( எம்சிடபிள்யூ வெபர், 1913)
* *காளி மேக்ரோடன்* (நார்மன், 1929)
* *காளி மக்ரூரா* (பார், 1933)
* *காளி பாரி* ஆர்.கே. ஜான்சன் & கோஹன், 1974

## மேற்கோள்கள்

 

பகுப்பு:மீன் பேரினங்கள்
நாய் அடல்மீன்

**நாய் அடல்மீன்** அல்லது **எருமை நாக்கு** (*Psettodes erumei*) என்பது செங்கடலில் இருந்து வடக்கு ஆத்திரேலியா வரை இந்திய மற்றும் பசிபிக் பெருங்கடல்களிங் காணப்படும் ஒரு வகை தட்டைமீன் ஆகும்.

இதன் குடும்பத்தின் மற்ற உறுப்பினர்களைப் போலவே, இது மிகவும் பழமையான தட்டைமீன்களில் ஒன்றாகக் கருதப்படுகிறது. இது சற்று தட்டையான உடல் கொண்டது. இந்த மீனானது பிறக்கும்போது இயல்பான மீன்களைப் போன்று இருபக்கமும் கண்கள் கொண்டிருக்கும். ஆனால் சிலநாட்கள் கழித்து இதன் ஒரு கண் இடம்பெயர்ந்து மேல் நோக்கி பயணமாகி மறுபக்க கண்ணின் மேலான முதுகு தூவி முனையருகே சென்றுவிடும். ஈள்வட்டமான இந்த மீனுக்கு இரு கண்களும் ஒரே பக்கமாக இருப்பது இதன் தனிச்சிறப்பாகும்.

இது தன் முதுகுத் துடுப்புகளுக்கு முன்னால் தண்டுவடம் போன்ற கதிர்களைக் கொண்டிருப்பதன் மூலம் இது தன் உறவு மீன்களானன *பிசெட்டோட்ஸ் பெல்ச்சேரி* போன்றவற்றிலிருந்து வேறுபடுகிறது. இதன் மேல்பகுதி பழுப்பு சாம்பல் நிறத்திலும், அடிப்பகுதி வெள்ளையாகவும் இருக்கும். இது தன் உடலின் மேற்பகுதியில் பல கோடுகளைக் கொண்டுள்ளது. இது அதன் உடல் நிறத்தை விட சற்று மங்கியதாகவோ அல்லது வெளிர் வெள்ளை வரையோ இருக்கும். இதன் பெரிய வாயில் பலமான ஈரடுக்கு பற்கள் இருக்கும். இரவாடியான இந்த மீன் பகல் முழுவதும் மணல் அல்லது சேற்றில் மறைந்திருக்கும். இரவில் வெளிவந்து மீன்களை வேட்டையாடும். இவை வழுவழப்பான மீன்களாகும். கைகளால் பிடித்தால் வழுக்கக்கூடியவை.

## மேற்கோள்கள்

பகுப்பு:மீன்கள்
ஹெர்பர்ட் ஆர்தர் பாப்லி

**ஹெர்பர்ட் ஆர்தர் பாப்லி** (பிறப்பு c. 1879) ஈரோடு லண்டன் மிஷனின் ஒரு கிறிஸ்தவ மதபோதகர் ஆவார். இவர் திருக்குறள் மொழிபெயர்ப்பாளராகவும், கர்நாடக இசை பாணியில் தமிழ்க் கிறிஸ்தவ இசையை வழங்கும் அவரது திறமைக்காகவும் அறியப்படுகிறார். இவர் அகில இந்திய ஒய்.எம்.சி.ஏ., செயலாளராக பணியாற்றியவர். இவர் இறக்கும் போது, உள்ளூர் ஒய்.எம்.சி.ஏ., தலைவராகவும் குன்னூர் கூட்டுறவு அர்பன் வங்கியின் இயக்குநராகவும் இருந்தார். இவர் 9 மே 1960 அன்று தனது 81-வது வயதில் குன்னூரில் காலமானார்.

## படைப்புகள்
கல்கத்தாவிலுள்ள ஹெரிடேஜ் ஆஃப் இந்தியா தொடரின் அப்போதைய பொது ஆசிரியர் ஜே. என். ஃபர்குஹரின் ஆலோசனையின் பேரில், பாப்லி திருக்குறளின் தேர்ந்தெடுத்த சில பகுதிகளை ஆங்கிலத்தில் மொழிபெயர்க்கத் தொடங்கினார். 1931-ஆம் ஆண்டில் ஒய்.எம்.சி.ஏ. பதிப்பகத்தில் தனது இந்தப் படைப்பை வெளியிட்டார். செய்யுள் நடையில் செய்யப்பட்ட தனது மொழிபெயர்ப்பினை "திருவள்ளுவரின் புனிதக் குறள் அல்லது தமிழ் வேதம்" என்ற தலைப்பில் வெளியிட்டார். அறத்துப்பாலிலிருந்து 194 குறள்களும், பொருட்பாலிலிருந்து 135 குறள்களும், இன்பத்துப்பாலிலிருந்து 17 குறள்களுமாக மொத்தம் இந்நூலில் 346 குறட்பாக்களை ஆங்கிலத்தில் மொழிபெயர்த்திருந்தார் பாப்லி. 1958-ஆம் ஆண்டு இந்நூலின் திருத்தப்பட்ட இரண்டாவது பதிப்பு வெளியிடப்பட்டது. இதில் 511 குறட்பாக்கள் மொழிபெயர்க்கப்பட்டிருந்தன. இதில் அறத்துப்பாலிலிருந்து 299 குறள்களும், பொருட்பாலிலிருந்து 190 குறள்களும், இன்பத்துப்பாலிலிருந்து 22 குறள்களும் அடங்கும். இந்த இரண்டாவது பதிப்பு விரிவான அறிமுகப் பகுதியையும், வில்லியம் ஹென்றி ட்ரூ, ஜி. யு. போப், வ. வே. சு. ஐயர், ஆ. சக்கரவர்த்தி ஆகிய மொழிபெயர்ப்பாளர்களை மேற்கோள் காட்டி எழுதப்பட்ட விளக்கக் குறிப்புகளையும், குறளின் பல்வேறு ஐரோப்பிய மொழிபெயர்ப்பு நூல்களின் பட்டியலையும் கொண்டதாகும்.

இவரது மற்ற வெளியீடுகளில் கல்கத்தாவின் ஹெரிடேஜ் ஆஃப் இந்தியா தொடரில் வெளியிடப்பட்ட "தி மியூசிக் ஆஃப் இந்தியா" என்ற படைப்பும் ஒன்றாகும்.

## மேற்கோள்கள்

## மேலும் பார்க்க

*

பகுப்பு:தமிழ்-பிறமொழி மொழிபெயர்ப்பாளர்கள்
பகுப்பு:தமிழ்-ஆங்கில மொழிபெயர்ப்பாளர்கள்
பகுப்பு:திருக்குறள் ஆங்கில மொழிபெயர்ப்பாளர்கள்